橫山堂三章  其一
作者：葛立方
朝代：宋

paragraphs: 陽羨之山兮領地靈，鴻洞欻吸兮九疊爲屏。
青蘿層層兮深巖絕壁，一鳥不鳴兮山更寂。
橫山老人兮蟬蛻埃塵，倚石梁兮手攬白雲。
眼中萬仞兮，胸中萬頃。
泰華山林兮，秋毫鍾鼎。
東山妓女兮，北山猿鶴。
西山拄笏兮，亦復奚樂。
節彼南山兮山巖巖，突鯨額兮霄堮間。
民具瞻兮傾百川以爲壽，鴻毋遵陸兮公歸錦繡。